	SAŽETAK KARAKTERISTIKA LIJEKA



1.	NAZIV VETERINARSKOG LIJEKA

Interflox-100 100 mg/ml rastvor za injekciju za goveda, ovce, koze i svinje


2. 	KVALITATIVNI I KVANTITATIVNI SASTAV

1 ml sadrži:

Aktivne supstance:
Enrofloksacin                       100,0 mg

Pomoćne supstance:

	Kvalitativni sastav pomoćnih supstanci i drugih sastojaka
	Kvantitativni sastav ako su te informacije važne za pravilnu primjenu veterinarskog lijeka 

	n-butanol
	30,0 mg

	kalijum hidroksid (za podešavanje pH)
	

	voda za injekciju
	



Bistar, svijetložuti rastvor, bez vidljivih čestica.


3. 	KLINIČKI PODACI

3.1. 	Ciljne vrste životinja

Goveda, ovce, koze, svinje.

3.2. 	Indikacije za upotrebu, za svaku ciljnu vrstu

Goveda
Liječenje infekcija respiratornog trakta uzrokovanih sojevima bakterija Pasteurella multocida, Mannheimia haemolytica i Mycoplasma spp. osjetljivim na enrofloksacin.
Liječenje teškog akutnog mastitisa uzrokovanog sojevima Escherichia coli osjetljivim na enrofloksacin.
Liječenje infekcija digestivnog trakta uzrokovanih sojevima Escherichia coli osjetljivim na enrofloksacin.
Liječenje septikemije uzrokovane sojevima Escherichia coli osjetljivim na enrofloksacin.
Liječenje akutnog mikoplazmatskog artritisa uzrokovanog sojevima Mycoplasma bovis osjetljivim na enrofloksacin, kod goveda mlađih od 2 godine.

Ovce
Liječenje infekcija digestivnog trakta uzrokovanih sojevima Escherichia coli osjetljivim na enrofloksacin.
Liječenje septikemije uzrokovane sojevima Escherichia coli osjetljivim na enrofloksacin.
Liječenje mastitisa uzrokovanog sojevima Staphylococcus aureus i Escherichia coli osjetljivim na enrofloksacin.

Koze
Liječenje infekcija respiratornog trakta uzrokovanih sojevima Pasteurella multocida i Mannheimia haemolytica osjetljivim na enrofloksacin.
Liječenje infekcija digestivnog trakta uzrokovanih sojevima Escherichia coli osjetljivim na enrofloksacin.
Liječenje septikemije uzrokovane sojevima Escherichia coli osjetljivim na enrofloksacin.
Liječenje mastitisa uzrokovanog sojevima Staphylococcus aureus i Escherichia coli osjetljivim na enrofloksacin.

Svinje
Liječenje infekcija respiratornog trakta uzrokovanih sojevima Pasteurella multocida, Mycoplasma spp. i Actinobacillus pleuropneumoniae osjetljivim na enrofloksacin.
Liječenje infekcija urinarnog trakta uzrokovanih sojevima Escherichia coli osjetljivim na enrofloksacin.
Liječenje postporođajnog MMA sindroma (mastitis, metritis, agalakcija) uzrokovanog sojevima Escherichia coli i Klebsiella spp. osjetljivim na enrofloksacin.
Liječenje infekcija digestivnog trakta uzrokovanih sojevima Escherichia coli osjetljivim na enrofloksacin.
Liječenje septikemije uzrokovane sojevima Escherichia coli osjetljivim na enrofloksacin.

3.3. 	Kontraindikacije

Ne upotrebljavati kod životinja sa poznatom preosjetljivošću na enrofloksacin, druge fluorohinolone ili na bilo koju pomoćnu supstancu.

Ne upotrebljavati kod konja u razvoju zbog mogućeg štetnog dejstva na zglobnu hrskavicu.

3.4. 	Posebna upozorenja 

Nema.

3.5. 	Posebne mjere predostrožnosti pri upotrebi lijeka

Posebne mjere predostrožnosti za bezbjednu upotrebu kod ciljne vrste životinja:

Prilikom upotrebe lijeka se treba pridržavati zvaničnih i lokalnih smjernica za upotrebu antibiotika.

Fluorohinolone treba koristiti samo za liječenje onih bolesti za koje već postoje saznanja ili se očekuje da će slabije reagovati na druge klase antimikrobnih ljekova.

Kad god je moguće, fluorohinolone treba davati samo na osnovu nalaza antibiograma.

Upotreba lijeka koja nije u skladu sa uputstvom datim u Sažetku karakteristika lijeka može da dovede do povećanja zastupljenosti bakterija rezistentnih na enrofloksacin i da smanji efikasnost liječenja drugim fluorohinolonima, zbog moguće unakrsne rezistencije.

Kod teladi koja su liječena oralnom dozom od 30 mg enrofloksacina/kg tjelesne mase tokom 14 dana su uočene degenerativne promjene zglobne hrskavice.

Primjena enrofloksacina kod jagnjadi u razvoju tokom 15 dana po preporučenoj dozi, dovela je do histoloških promjena u zglobnoj hrskavici, koje nijesu bile povezane sa kliničkim znacima.

Enrofloksacin se eliminiše iz organizma putem bubrega. Izlučivanje fluorohinolona može biti produženo u slučaju oštećenja bubrega.

Posebne mjere predostrožnosti koje treba da preduzme lice koje daje veterinarski lijek životinjama:

Osobe sa poznatom preosjetljivošću na fluorohinolone treba da izbjegavaju kontakt sa ovim lijekom.
Izbjegavati kontakt lijeka sa kožom i očima. U slučaju da lijek dođe u kontakt sa kožom ili očima, zahvaćeno područje treba odmah isprati vodom. Nakon upotrebe lijeka treba oprati ruke. Ne jesti, ne piti i ne pušiti tokom rukovanja lijekom.

Voditi računa da ne dođe do slučajnog samoinjiciranja. U slučaju da dođe do slučajnog samoinjiciranja, odmah potražiti savjet ljekara i pokazati mu uputstvo za lijek ili pakovanje.

Posebne mjere predostrožnosti za zaštitu životne sredine
Nije primjenjivo.

Ostale mjere opreza:
U zemljama u kojima je kao mjera očuvanja vrste dozvoljeno hraniti populaciju ptica lešinara uginulom stokom, treba razmotriti potencijalni rizik za uspješnost izlijeganja, prije hranjenja leševima životinja koje su kratko vrijeme prije uginuća tretirane ovim lijekom.

3.6. 	Neželjeni događaji 

Goveda, ovce, koze, svinje:

	Vrlo rijetko
(< 1 životinja / 10 000 liječenih životinja, uključujući izolovane slučajeve):
	Šok1 
Poremećaji digestivnog trakta (npr. dijareja)2

	Neodređena učestalost (ne može se procijeniti iz dostupnih podataka):
	Inflamatorna reakcija na mjestu primjene3


1 Kod goveda, nakon intravenske primjene, vjerovatno kao posljedica poremećaja cirkulacije.
2 Simptomi su uglavnom blagi i prolazni.
3 Kod svinja, nakon intramuskularne primjene, može trajati do 28 dana.

Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Neželjeni događaj treba prijaviti, po mogućnosti preko veterinara, nosiocu dozvole za lijek, ili Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me. Odgovarajući podaci za kontakt se nalaze u uputstvu za lijek.

3.7. 	Upotreba tokom graviditeta, laktacije i nošenja jaja

Graviditet i laktacija:

Goveda:
Bezbjednost lijeka utvrđena je kod gravidnih krava tokom prvog kvartala graviditeta. Lijek se može koristiti kod gravidnih krava tokom prvog kvartala graviditeta. 
Upotreba lijeka kod krava tokom posljednja 3 kvartala graviditeta treba da se zasniva na procjeni odnosa koristi i rizika od strane odgovornog veterinara. Lijek se može koristiti kod krava tokom laktacije.

Ovce i koze:
Bezbjednost lijeka nije utvrđena tokom graviditeta i laktacije. Koristiti lijek samo u skladu sa procjenom odnosa koristi i rizika od strane odgovornog veterinara.

Svinje
Bezbjednost lijeka nije utvrđena tokom graviditeta. Koristiti lijek samo u skladu sa procjenom odnosa koristi i rizika od strane odgovornog veterinara. Lijek se može koristiti kod krmača tokom laktacije.

3.8. 	Interakcija sa drugim ljekovima i drugi oblici interakcija

Ne koristiti enrofloksacin istovremeno sa drugim antimikrobnim supstancama koje djeluju antagonistički na hinolone (npr. makrolidi, tetraciklini ili fenikoli).

Ne koristiti istovremeno sa teofilinom, jer eliminacija teofilina može biti odložena.

3.9. 	Put primjene i doziranje 

Goveda: intravenska primjena.
Goveda, ovce, koze: subkutana primjena.
Svinje: intramuskularna primjena.

Kod ponovljene primjene lijek treba aplikovati na drugo mjesto.
Da bi se osigurala pravilna doza i izbjeglo subdoziranje, treba što preciznije odrediti tjelesnu masu životinje.

Goveda:
5 mg enrofloksacina na 1 kg tjelesne mase, što odgovara 1 ml lijeka na 20 kg tjelesne mase, jednom dnevno tokom 3 do 5 uzastopnih dana.

Akutni mikoplazmatski artritis, uzrokovan sojevima Mycoplasma bovis osjetljivim na enrofloksacin kod goveda starosti do 2 godine: 5 mg enrofloksacina na 1 kg tjelesne mase, što odgovara 1 ml lijeka na 20 kg tjelesne mase, jednom dnevno do 5 uzastopnih dana.

Lijek se može aplikovati sporo intravenski ili subkutano.

Akutni mastitis čiji je uzročnik Escherichia coli: 5 mg enrofloksacina na 1 kg tjelesne mase, što odgovara 1 ml lijeka na 20 kg tjelesne mase, sporom intravenskom injekcijom jednom dnevno, do 2 uzastopna dana.
Druga doza se može primijeniti subkutano. U tom slučaju, primjenjuje se karenca nakon subkutane primjene.
Na jedno mjesto kod subkutane primjene ne treba aplikovati više od 10 ml lijeka.

Ovce i koze:
5 mg enrofloksacina na 1 kg tjelesne mase, što odgovara 1 ml lijeka na 20 kg tjelesne mase, jednom dnevno subkutanom injekcijom tokom 3 uzastopna dana.
Na jedno mjesto kod subkutane primjene ne treba aplikovati više od 6 ml lijeka.

Svinje:
2,5 mg enrofloksacina na 1 kg tjelesne mase, što odgovara 0,5 ml lijeka na 20 kg tjelesne mase, jednom dnevno intramuskularnom injekcijom tokom 3 uzastopna dana.

Infekcije digestivnog trakta ili septikemija uzrokovana bakterijom Escherichia coli: 5 mg enrofloksacina na 1 kg tjelesne mase, što odgovara 1 ml lijeka na 20 kg tjelesne mase, jednom dnevno intramuskularnom injekcijom tokom 3 uzastopna dana.
Kod svinja, injekciju treba dati u vrat, kod baze uha.
Na jedno mjesto kod intramuskularne primjene ne treba aplikovati više od 3 ml lijeka.

Gumeni čep na bočici može se probušiti do 15 puta.

3.10.  Simptomi predoziranja (i odgovarajuće mjere u hitnim slučajevima i antidoti)

Kod slučajnog predoziranja mogu se javiti poremećaji digestivnog trakta (npr. povraćanje, dijareja) ili neurološki poremećaji.
Kod svinja nijesu zabilježeni neželjeni efekti nakon primjene lijeka u dozama 5 puta većim od preporučenih.
Kod goveda, ovaca i koza nijesu zabilježeni slučajevi predoziranja.

Nema poznatog antidota, i u slučaju predoziranja treba primijeniti simptomatsku terapiju.

3.11.  Posebna ograničenja za upotrebu i posebni uslovi za upotrebu, uključujući ograničenja upotrebe antimikrobnih i antiparazitskih veterinarskih ljekova da bi se ograničio rizik od razvoja rezistencije

Nije primjenjivo.

3.12. Karenca

Goveda:     Nakon intravenske primjene:
Meso i iznutrice: 5 dana.
Mlijeko: 3 dana.

Nakon subkutane primjene:
Meso i iznutrice: 12 dana.
Mlijeko: 4 dana.

Ovce:         Meso i iznutrice: 4 dana.
Mlijeko: 3 dana.

Koze:        Meso i iznutrice: 6 dana.
Mlijeko: 4 dana.

Svinje:      Meso i iznutrice: 13 dana.


4. 	FARMAKOLOŠKI  PODACI

4.1.   ATCvet kod: QJ01MA90

4.2. 	Farmakodinamika

Mehanizam dejstva
Fluorohinoloni djeluju na DNK girazu i topoizomerazu IV, dva enzima neophodna za DNK replikaciju i transkripciju. Inhibicija je posljedica formiranja nekovalentne veze molekula fluorohinolona sa ovim enzimima. Nastali enzim-DNK-fluorohinolon kompleksi onemogućavaju nastavljanje replikacije i translacije, a inhibicija sinteze DNK i informacione RNK dovodi do brzog uništavanja patogenih bakterija, koje zavisi od koncentracije lijeka. Enrofloksacin ima baktericidno dejstvo i baktericidna aktivnost je zavisna od koncentracije.


Antibakterijski spektar
Enrofloksacin djeluje na mnoge gram-negativne bakterije poput Escherichia coli, Klebsiella spp, Actinobacillus pleuropneumoniae, Mannheimia haemolytica, Pasteurella spp. (npr. Pasteurella multocida), na gram-pozitivne bakterije kao što je Staphylococcus spp. (npr. Staphylococcus aureus) i protiv Mycoplasma spp. u preporučenim terapijskim dozama.

Vrste i mehanizmi rezistencije
Rezistencija na fluorohinolone potiče iz pet izvora: (1) tačkaste mutacije gena koji kodiraju DNK girazu i/ili topoizomerazu IV, dovodeći do izmjena navedenih enzima, (2) izmjene u propustljivosti ćelijskog zida kod gram-negativnih bakterija za lijek, (3) mehanizmi efluksa, (4) rezistencija posredovana plazmidima i (5) proteini koji štite girazu. Svi ovi mehanizmi smanjuju osjetljivost bakterija na fluorohinolone. Unakrsna rezistencija unutar klase fluorohinolona je česta.

Sljedeće minimalne inhibitorne koncentracije (MIC) utvrđene su za enrofloksacin kod evropskih izolata ciljnih bakterija, izolovanih iz oboljelih životinja:

	Goveda

	Vrsta bakterije
	Država
	Period
	Broj izolata
	MIC50
(µg/ml)
	MIC90
(µg/ml)
	Rezistencija (%)
	Ref.

	Pasteurella multocida
	EU
	2009 - 2012
	134
	0.015
	0.03
	3.0
	(1)

	
	Češka Republika
	2017
	41
	≤ 0.06
	0.25
	2.4
	(2)

	Mannheimia haemolytica
	EU
	2009 - 2012
	149
	0.03
	0.25
	0.7
	(1)

	
	Češka Republika
	2017
	26
	≤ 0.06
	1
	7.7
	(2)

	Mycoplasma bovis
(respiratorne infekcije)
	EU
	2010 - 2012
	156
	0.25
	4
	n.a.
	(3)

	Mycoplasma bovis
(razne infekcije)
	
Francuska
	
2010 - 2012
	143
(136 resp,
3 artritis,
3 otitis,
1 mastitis)
	0.5
	0.5
	n.a.
	(4)

	Escherichia coli
(mastitis)
	EU
	2009 - 2012
	207
	0.03
	0.06
	n.a.
	(5)

	
	Češka Republika
	2017
	57
	≤ 0.03
	0.06
	n.a.
	(6)

	Escherichia coli
	Češka Republika
	2017
	73
	≤ 0.03
	> 4
	n.a.
	(6)

	Svinje

	Vrsta bakterije
	Država
	Period
	Broj izolata
	MIC50
(µg/ml)
	MIC90
(µg/ml)
	Rezistencija (%)
	Ref.

	Pasteurella multocida
	EU
	2009 - 2012
	152
	0.008
	0.03
	0.0
	(1)

	
	Češka Republika
	2017
	31
	≤ 0.06
	0.125
	0.0
	(2)

	Actinobacillus 
pleuropneumoniae
	EU
	2009 - 2012
	158
	0.03
	0.06
	1.3
	(1)

	
	Češka Republika
	2017
	27
	≤ 0.06
	0.25
	0.0
	(2)

	Mycoplasma hyopneumoniae
	EU
	2010 - 2012
	50
	0.03
	0.5
	n.a.
	(3)

	Escherichia coli

	Češka Republika
	2017
	108
	≤ 0.03
	0.5
	n.a.
	(6)

	Ovce

	Vrsta bakterije
	Država
	Period
	Broj izolata
	MIC50
(µg/ml)
	MIC90
(µg/ml)
	Rezistencija (%)
	Ref.

	Staphylococcus aureus (mastitis)
	Španija
	n.d.
	12
	0.25
	0.5
	n.a.
	(7)

	Koze

	Vrsta bakterije
	Država
	Period
	Broj izolata
	MIC50
(µg/ml)
	MIC90
(µg/ml)
	Rezistencija (%)
	Ref.

	Staphylococcus aureus (mastitis)
	Španija
	n.d.
	12
	0.125
	0.18
	n.a.
	(7)


n.a. – not applicable (nije primjenjivo); n.d. – not determined (nije utvrđeno); (1) Veterinary Microbiology 2016, 194:11-22; (2) State Veterinary Institute Jihlava, Čzech Republic. Národní program sledování rezistencí k antimikrobikům u veterinarně významných patogenů za rok 2017 část I; (3) Veterinary Microbiology 2017, 204:188-193; (4) PLOS One, 2014, 9:e87672; (5) Veterinary Microbiology 2018, 213:73-81; (6) State Veterinary Institute Jihlava, Čzech Republic. Národní program sledování rezistencí k antimikrobikům u veterinarně významných patogenů za rok 2017 část II; (7) Veterinarski zapis 2017, 180:376.
 
Postavljene su granične vrijednosti rezistencije na enrofloksacin (R) za Mannheimia haemolytica i Pasteurella multocida izolovanih kod goveda (R ≥ 2 µg/ml, CLSI document VET08, 4th ed., 2018) i za Pasteurella multocida i Actinobacillus pleuropneumoniae izolovanih kod svinja (R ≥ 1 µg/ml, CLSI dokument VET08, 4th ed., 2018).

4.3. 	Farmakokinetika

Enrofloksacin se brzo apsorbuje nakon parenteralne primjene. Biološka raspoloživost je visoka (skoro 100% kod svinja i goveda), sa niskim do umjerenim stepenom vezivanja za proteine plazme (oko 20 do 50%). Procenat enrofloksacina koji se metaboliše do aktivnog metabolita ciprofloksacina iznosi oko 40% kod preživara i manje od 10% kod svinja.
Enrofloksacin i ciprofloksacin se dobro distribuiraju u sva ciljana tkiva, npr. pluća, bubrege, kožu i jetru, dostižući koncentracije u ovim tkivima 2 do 3 puta više nego u plazmi. Izvorna supstanca i aktivni metabolit izlučuju se putem urina i fecesa.

Enrofloksacin se ne akumulira u plazmi kada se primjenjuje u intervalima od 24 sata.
U mlijeku se većina aktivnosti lijeka zasniva na djelovanju ciprofloksacina. Maksimalna koncentracija lijeka postiže se dva sata nakon primjene i pokazuje približno trostruko veću ukupnu izloženost  tokom doznog intervala od 24 sata u odnosu na plazmu.
 
	
	 Svinje
	 Svinje
	 Goveda
	 Goveda

	 Doza (mg/kg t.m.)
	 2.5
	 5
	 5
	 5

	 Put primjene
	 i.m.
	 i.m.
	 i.v.
	 s.c.

	 Tmax (h)
	 2
	 2
	 /
	 3.5

	 Cmax (µg/ml)
	 0.7
	 1.6
	 /
	 0.733

	 AUC (µg·h/ml)
	 6.6
	 15.9
	 9.8
	 5.9

	 Terminalno poluvrijeme (h)
	 13.12
	 8.10
	 /
	 7.8

	 Poluvrijeme eliminacije (h)
	 7.73
	 7.73
	 2.3
	 /

	 F (%)
	 95.6
	 /
	 /
	 88.2




5. 	FARMACEUTSKI PODACI

5.1. 	Glavne inkompatibilnosti

Zbog nedostatka studija kompatibilnosti, ovaj veterinarski lijek se ne smije miješati sa drugim veterinarskim ljekovima.

5.2. 	Rok upotrebe

Rok upotrebe veterinarskog lijeka upakovanog za prodaju: 3 godine.
Rok upotrebe nakon prvog otvaranja unutrašnjeg pakovanja: 28 dana.

5.3.	Posebno uputstvo za čuvanje lijeka

Ovaj veterinarski lijek ne zahtijeva posebne uslove čuvanja. 
Nakon prvog otvaranja unutrašnjeg pakovanja, ne čuvati na temperaturi iznad 25°C.

5.4. 	Vrsta i sastav unutrašnjeg pakovanja

Bočica zapremine 100 ml od smeđeg stakla (tip I), zatvorena čepom od brombutil gume i aluminijskim zatvaračem ili aluminijskim flip- off zatvaračem sa polipropilenskim poklopcem, u kartonskoj kutiji.

Veličina pakovanja:
Kartonska kutija sa 1 staklenom bočicom od 100 ml.

5.5. 	Posebna upozorenja za odlaganje neiskorišćenog veterinarskog lijeka ili otpada koji je nastao prilikom upotrebe lijeka

Ljekovi se ne smiju bacati u otpadne vode ili kućni otpad.

Neiskorišćeni veterinarski lijek ili otpadni materijal nakon njegove upotrebe treba ukloniti, u skladu sa važećim propisima. Ove mjere pomažu zaštiti životne sredine.


6. 	NAZIV NOSIOCA DOZVOLE ZA LIJEK
	
D.O.O. “VETPROM COM” ROŽAJE
Ibarska br. 8, 
84310 Rožaje, Crna Gora


7. 	BROJ DOZVOLE ZA LIJEK

2040/26/86 - 3539


8. 	DATUM PRVE DOZVOLE ZA LIJEK

29.09.2026. godine


9. 	DATUM POSLEDNJE REVIZIJE SAŽETKA KARAKTERISTIKA LIJEKA



[bookmark: _GoBack]
10.     KLASIFIKACIJA VETERINARSKOG LIJEKA

Veterinarski lijek se izdaje na veterinarski recept.

[bookmark: _Hlk73467306]Detaljne informacije o ovom veterinarskom lijeku su dostupne u Registru veterinarskih ljekova koji je objavljen na stranici: https://cinmed.me/registar-veterinarskih-ljekova/ 

